ประจำเดือนมาตั้งแต่วันที่ 11 มีนาคม - 24 มีนาคม ก้อยังไม่หาย มีอาการปวดท้องร่วมด้วย มันเกิดจากสาเหตุอะไรหรอค้ะ
สวัสดีค่ะ การมีประจำเดือนมานาน14 วันดังกล่าว ร่วมกับอาการปวดท้องถือเป็นอาการผิดปกติ ที่เกิดได้จากหลายสาเหตุ ได้แก่1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น2. มีความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ ซีสต์ที่รังไข่ มะเร็งเยื่อบุโพรงมดลูกมะเร็งรังไข่3. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ หรืออยู่ในช่วงวัยใกล้หมดประจำเดือน4. ผลข้างเคียงจากการใช้ฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดยาสตรี เป็นต้นนอกจากนี้อาจเกิดจาก มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น แต่จะไม่ได้ทำให้เกิดอาการปวดท้องน้อยในเบื้องต้น หากมีเพศสัมพันธ์ แนะนำให้ลองตรวจหาการตั้งครรภ์เป็นอันดับแรกค่ะ หากตรวจพบการตั้งครรภ์ ควรรีบไปพบแพทย์โดยเร็วค่ะ แต่หากตรวจไม่พบ ก็ต้องไปพบแพทย์เพื่อตรวจหาสาเหตุเช่นกันค่ะ